Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pedro José González Felipe jaunak Nafarroako hezkuntza sistemako ikasleen eskolaldiari buruz aurkezturiko interpelazioa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2022ko irailaren 12an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Pedro González Felipe jaunak, Legebiltzarreko Erregelamenduan xedatuaren babesean, honako interpelazio hau aurkezten du, Osoko Bilkuran eztabaidatzeko:

COVID-19ak eragindako osasun krisiak ondorio garrantzitsuak izan ditu eskola-antolamenduari dagokionez. Horietatik esanguratsuena ikastetxe askotako eskolaldiaren aldaketa izan da, beharbada. Egoera horrek eztabaida sakona piztu du hezkuntza-komunitatean; hori dela eta, Nafarroako hezkuntza sistemako ikasleen eskolaldiari buruzko interpelazio hau aurkezten diogu Nafarroako Gobernuari.

Iruñean, 2022ko irailaren 7an

Foru parlamentaria: Pedro González Felipe